title: Komisjoni rakendusmäärus (EL) 2019/1589, 26. september 2019, millega muudetakse rakendusmäärust (EL) nr 540/2011 seoses toimeainete amidosulfurooni, beeta-tsüflutriini, bifenoksi, klorotolurooni, klofentesiini, klomasooni, tsüpermetriini, daminosiidi, deltametriini, dikamba, difenokonasooli, diflubensurooni, diflufenikaani, fenoksaprop-P, fenpropidiini, fludioksoniili, flufenatseedi, fostiasaadi, indoksakarbi, lenatsiili, MCPA, MCPB, nikosulfurooni, pikloraami, prosulfokarbi, püriproksüfeeni, metüültiofanaadi, triflusulfurooni ja tritosulfurooni heakskiidu kehtivusaja pikendamisega (EMPs kohaldatav tekst)

text:
                  27.9.2019

                  ET

                  Euroopa Liidu Teataja

                  L 248/24

         KOMISJONI RAKENDUSMÄÄRUS (EL) 2019/1589,
         26. september 2019,
         millega muudetakse rakendusmäärust (EL) nr 540/2011 seoses toimeainete amidosulfurooni, beeta-tsüflutriini, bifenoksi, klorotolurooni, klofentesiini, klomasooni, tsüpermetriini, daminosiidi, deltametriini, dikamba, difenokonasooli, diflubensurooni, diflufenikaani, fenoksaprop-P, fenpropidiini, fludioksoniili, flufenatseedi, fostiasaadi, indoksakarbi, lenatsiili, MCPA, MCPB, nikosulfurooni, pikloraami, prosulfokarbi, püriproksüfeeni, metüültiofanaadi, triflusulfurooni ja tritosulfurooni heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Määruse (EL) nr 540/2011 (2) lisa A osas on loetletud toimeained, mis loetakse määruse (EÜ) nr 1107/2009 alusel heaks kiidetuks.

                     (2)

                     Toimeainete beeta-tsüflutriini, klorotolurooni, klomasooni, tsüpermetriini, daminosiidi, deltametriini, fludioksoniili, flufenatseedi, fostiasaadi, indoksakarbi, MCPA, MCPB, prosulfokarbi ja metüültiofanaadi heakskiidu kehtivusaega pikendati komisjoni rakendusmäärusega (EL) 2018/1262 (3)31. oktoobrini 2019.

                     (3)

                     Toimeaine tritosulfurooni heakskiidu kehtivusaega pikendati komisjoni rakendusmäärusega (EL) 2018/1796 (4)30. novembrini 2019.

                     (4)

                     Toimeainete amidosulfurooni, bifenoksi, klofentesiini, dikamba, difenokonasooli, diflubensurooni, diflufenikaani, fenoksaprop-P, fenpropidiini, lenatsiili, nikosulfurooni, pikloraami ja püriproksüfeeni heakskiidu kehtivusaega pikendati rakendusmäärusega (EL) 2018/1796 31. detsembrini 2019.

                     (5)

                     Toimeaine triflusulfurooni heakskiidu kehtivusaeg lõpeb 31. detsembril 2019.

                     (6)

                     Kõnealuste toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (5).

                     (7)

                     Kuna kõnealuste toimeainete hindamine on taotlejatest sõltumatutel põhjustel hilinenud, aegub nende ainete heakskiit tõenäoliselt enne heakskiidu kehtivusaja pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

                     (8)

                     Arvestades määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitu ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (9)

                     Rakendusmäärust (EL) nr 540/2011 tuleks seega vastavalt muuta.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. september 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 20. septembri 2018. aasta rakendusmäärus (EL) 2018/1262, millega muudetakse rakendusmäärust (EL) nr 540/2011 seoses toimeainete 1-metüültsüklopropeeni, beeta-tsüflutriini, klorotaloniili, klorotolurooni, klomasooni, tsüpermetriini, daminosiidi, deltametriini, dimeteenamiid-p, diurooni, fludioksoniili, flufenatseedi, flurtamooni, fostiasaadi, indoksakarbi, MCPA, MCPB, prosulfokarbi, metüültiofanaadi ja tribenurooni heakskiidu kehtivusaja pikendamisega (ELT L 238, 21.9.2018, lk 62).

            (4)  Komisjoni 20. novembri 2018. aasta rakendusmäärus (EL) 2018/1796, millega muudetakse rakendusmäärust (EL) nr 540/2011 seoses toimeainete amidosulfurooni, bifenoksi, kloropürifossi, metüülkloropürifossi, klofentesiini, dikamba, difenokonasooli, diflubensurooni, diflufenikaani, dimoksüstrobiini, fenoksaprop-P, fenpropidiini, lenatsiili, mankotseebi, mekoprop-P, metiraami, nikosulfurooni, oksamüüli, pikloraami, püraklostrobiini, püriproksüfeeni ja tritosulfurooni heakskiidu kehtivusaja pikendamisega (ELT L 294, 21.11.2018, lk 15).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa A. osa muudetakse järgmiselt:

                        1)

                        40. reas asendatakse deltametriini käsitleva kande kuuendas veerus („Heakskiitmise aegumine“) kuupäev järgmisega „31. oktoober 2020“;

                        2)

                        48. reas asendatakse beeta-tsüflutriini käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        3)

                        65. reas asendatakse flufenatseeti käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        4)

                        69. reas asendatakse fostiasaati käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        5)

                        102. reas asendatakse klorotolurooni käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        6)

                        103. reas asendatakse tsüpermetriini käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        7)

                        104. reas asendatakse daminosiidi käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        8)

                        105. reas asendatakse metüültiofanaati käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        9)

                        107. reas asendatakse MCPA-d käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        10)

                        108. reas asendatakse MCPB-d käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        11)

                        119. reas asendatakse indoksakarbi käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        12)

                        160. reas asendatakse prosulfokarbi käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        13)

                        161. reas asendatakse fludioksoniili käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        14)

                        162. reas asendatakse klomasooni käsitleva kande kuuendas veerus („Heakskiitmise aegumine“) kuupäev tekstiga „31. oktoober 2020“;

                        15)

                        169. reas asendatakse amidosulfurooni käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        16)

                        170. reas asendatakse nikosulfurooni käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        17)

                        171. reas asendatakse klofentesiini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        18)

                        172. reas asendatakse dikambat käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        19)

                        173. reas asendatakse difenokonasooli käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        20)

                        174. reas asendatakse diflubensurooni käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        21)

                        176. reas asendatakse lenatsiili käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        22)

                        178. reas asendatakse pikloraami käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        23)

                        179. reas asendatakse püriproksüfeeni käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        24)

                        180. reas asendatakse bifenoksi käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        25)

                        181. reas asendatakse diflufenikaani käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        26)

                        182. reas asendatakse fenoksaprop-P-d käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        27)

                        183. reas asendatakse fenpropidiini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2020“;

                        28)

                        186. reas asendatakse tritosulfurooni käsitleva kande kuuendas veerus („Heakskiitmise aegumine“) kuupäev järgmisega: „30. november 2020“;

                        29)

                        289. reas asendatakse triflusulfurooni käsitleva kande kuuendas veerus („Heakskiitmise aegumine“) kuupäev tekstiga „31. detsember 2020“.


title: Komisjoni rakendusmäärus (EL) 2018/1292, 25. september 2018, millega kiidetakse heaks olemasoleva toimeaine tsüfenotriini kasutamine tooteliiki 18 kuuluvates biotsiidides (EMPs kohaldatav tekst)

text:
                  26.9.2018

                  ET

                  Euroopa Liidu Teataja

                  L 241/11

         KOMISJONI RAKENDUSMÄÄRUS (EL) 2018/1292,
         25. september 2018,
         millega kiidetakse heaks olemasoleva toimeaine tsüfenotriini kasutamine tooteliiki 18 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
         ning arvestades järgmist:

                     (1)

                     Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Tsüfenotriin kuulub kõnealusesse loetellu.

                     (2)

                     Tsüfenotriini on hinnatud kasutamiseks Euroopa Parlamendi ja nõukogu direktiivi 98/8/EÜ (3) V lisas kirjeldatud tooteliiki 18 (insektitsiidid, akaritsiidid ja tooted muude lülijalgsete tõrjeks) kuuluvates toodetes; kõnealune tooteliik vastab määruse (EL) nr 528/2012 V lisas kirjeldatud tooteliigile 18.

                     (3)

                     Referentliikmesriigiks määratud Kreeka hindav pädev asutus esitas 11. aprillil 2013 hindamisaruande ja oma soovitused.

                     (4)

                     Kooskõlas komisjoni delegeeritud määruse (EL) nr 1062/2014 artikli 7 lõikega 2 sõnastas biotsiidikomitee 14. detsembril 2017 Euroopa Kemikaaliameti arvamuse, võttes arvesse taotlust hinnanud pädeva asutuse järeldusi (4).

                     (5)

                     Määruse (EL) nr 528/2012 artikli 90 lõike 2 kohaselt tuleb nende ainete hindamisel, mille hindamine liikmesriikide poolt on lõpetatud 1. septembriks 2013, võtta arvesse direktiivi 98/8/EÜ artiklis 5 sätestatud tingimusi. Euroopa Kemikaaliameti arvamuse kohaselt vastavad tooteliiki 18 kuuluvad biotsiidid, mis sisaldavad tsüfenotriini, eeldatavasti direktiivi 98/8/EÜ artiklis 5 sätestatud nõuetele, kui on täidetud teatavad selle toimeaine kasutamist reguleerivad nõuded ja tingimused.

                     (6)

                     Seepärast on asjakohane kiita heaks tsüfenotriini kasutamine tooteliiki 18 kuuluvates biotsiidides, kui teatavad nõuded ja tingimused on täidetud.

                     (7)

                     Euroopa Kemikaaliamet jõudis oma arvamuses järeldusele, et tsüfenotriin vastab püsiva (P) ja toksilise (T) aine kriteeriumidele vastavalt Euroopa Parlamendi ja nõukogu määruse (EÜ) nr 1907/2006 (5) XIII lisale.

                     (8)

                     Määruse (EL) nr 528/2012 tähenduses vastab tsüfenotriin määruse (EL) nr 528/2012 artikli 10 lõike 1 punktis d sätestatud tingimustele ning seda tuleks seetõttu käsitleda kui asendamisele kuuluvat ainet. Taotluse saanud pädev asutus, või hindav pädev asutus, kui tegemist on liidu loa taotluse hindamisega, peab tsüfenotriini sisaldava biotsiidi jaoks loa andmise või selle uuendamise taotluse hindamise raames tegema võrdleva hindamise.

                     (9)

                     Kuna määruse (EL) nr 528/2012 artikli 90 lõike 2 kohaselt tuleb ained, mille hindamine liikmesriikide poolt on lõpetatud 1. septembriks 2013, kiita heaks kooskõlas direktiivis 98/8/EÜ sätestatud tingimustel, siis peaks heakskiitmine kehtima kooskõlas nimetatud direktiivi kohase tavaga 10 aastat.

                     (10)

                     Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

                     (11)

                     Käesoleva määrusega ette nähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kiidetakse heaks toimeaine tsüfenotriini kasutamine tooteliiki 18 kuuluvates biotsiidides kooskõlas lisas sätestatud nõuete ja tingimustega.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. september 2018

                  Komisjoni nimel

                  president

               Jean-Claude JUNCKER

            (1)  ELT L 167, 27.6.2012, lk 1.

            (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

            (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

            (4)  Biocidal Products Committee (BPC). Opinion on the application for approval of the active substance Cyphenothrin, Product type: 18, ECHA/BPC/183/2017. Vastu võetud 14. detsembril 2017.

            (5)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA

                        Üldnimetus

                        IUPACi nimetus
                        Identifitseerimisnumbrid

                        Toimeaine minimaalne puhtusaste (1)

                        Heakskiitmise kuupäev

                        Heakskiidu aegumise kuupäev

                        Tooteliik

                        Eritingimused

                        Tsüfenotriin

                        IUPACi nimetus:
                        (RS)-α-tsüano-3-fenoksübensüül-(1RS;3RS;1RS,3SR)-2,2-dimetüül-3-(2-metüülprop-1-enüül)tsüklopropaankarboksülaat
                        EÜ nr: 254-484-5
                        CASi nr: 39515-40-7

                        92 massiprotsenti (isomeeride summa)

                        1. veebruar 2020

                        31. jaanuar 2030

                        18

                        Tsüfenotriini käsitatakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                        Biotsiidide puhul antakse luba järgmistel tingimustel.

                                    1)

                                    Toote hindamisel pööratakse erilist tähelepanu loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.

                                    2)

                                    Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu:

                                                a)

                                                kutselistele kasutajatele;

                                                b)

                                                väikelastele;

                                                c)

                                                pinnaveele, setetele, pinnasele ja põhjaveele pärast siseruumides olevate pindade töötlemist;

                                                d)

                                                vihmaussidest ja kaladest toituvatele imetajatele teisese mürgistuse ohu tõttu pärast siseruumides olevate pindade töötlemist.

                                    3)

                                    Toodete puhul, mille jäägid võivad esineda toidus või söödas, kontrollitakse vajadust kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005 (3) ning võetakse asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

               (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.

               (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

               (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005, taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2018/1501, 9. oktoober 2018, milles käsitletakse toimeaine pümetrosiini heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011 (EMPs kohaldatav tekst)

text:
                  10.10.2018

                  ET

                  Euroopa Liidu Teataja

                  L 254/4

         KOMISJONI RAKENDUSMÄÄRUS (EL) 2018/1501,
         9. oktoober 2018,
         milles käsitletakse toimeaine pümetrosiini heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 ja artikli 78 lõiget 2,
         ning arvestades järgmist:

                     (1)

                     Komisjoni direktiiviga 2001/87/EÜ (2) lisati toimeaine pümetrosiin nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine pümetrosiini heakskiit, nagu on sätestatud rakendusmääruse (EL) nr 540/2011 lisa A osas, aegub 30. juunil 2019.

                     (4)

                     Komisjoni määruse (EL) nr 1141/2010 (5) artikli 4 kohaselt esitati kõnealuses artiklis sätestatud ajavahemiku jooksul taotlus pümetrosiini heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 28. juunil 2013 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.

                     (8)

                     Toiduohutusamet esitas 28. augustil 2014 komisjonile oma järelduse (6) selle kohta, kas pümetrosiin võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet järeldas, et hinnatud tüüpiliste kasutusviiside puhul on väga võimalik, et pümetrosiini kasutamisel satub toksikoloogiliselt olulist metaboliiti CGA371075 põhjavette joogivee näitaja piirväärtust 0,1 μg/l ületavas koguses kõigi asjakohaste põhjaveestsenaariumide puhul. Toiduohutusamet järeldas, et hinnatud tüüpiliste kasutusviiside puhul esineb mitmeid muid toksikoloogiliselt olulisi pümetrosiini metaboliite eelduste kohaselt samuti 0,1 μg/l ületavas koguses kõigi asjakohaste põhjaveestsenaariumide puhul. Toiduohutusamet järeldas samuti, et metaboliitide toksikoloogiline profiil, mis lisati taimejääkide määratlusse riskihindamise jaoks, ei leidnud kinnitust, ning et toimikus esitatud andmetele tuginedes ei olnud võimalik lõpule viia veeorganismide metaboliidiga M3MF kokkupuutest tuleneva riski hindamist kõigi tüüpiliste kasutusviiside puhul.

                     (9)

                     Lisaks sellele järeldas toiduohutusamet, et pümetrosiin avaldas eri pikkusega ajavahemike jooksul kahjulikku mõju eri loomaliikide endokriinsüsteemile. Toiduohutusametil ei olnud toimikus esitatud andmetele tuginedes võimalik lõpule viia teaduslikku hinnangut pümetrosiini selliste omaduste kohta, mis võivad põhjustada endokriinsüsteemi häireid.

                     (10)

                     Komisjon palus, et taotleja esitaks oma märkused toiduohutusameti järelduste kohta ning määruse (EL) nr 1141/2010 artikli 17 lõike 1 kohaselt ka esialgse läbivaatamisaruande kohta. Taotleja esitas oma märkused ja need on põhjalikult läbi vaadatud.

                     (11)

                     Vaatamata taotleja esitatud väidetele ei ole võimalik kõnealuse ainega seotud probleeme lahendatuks lugeda.

                     (12)

                     Seega ei ole vähemalt ühe taimekaitsevahendi ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega on asjakohane jätta toimeaine pümetrosiini heakskiit vastavalt kõnealuse määruse artikli 20 lõike 1 punktile b pikendamata.

                     (13)

                     Seepärast tuleks rakendusmäärust (EL) nr 540/2011 vastavalt muuta.

                     (14)

                     Liikmesriikidele tuleks anda piisavalt aega pümetrosiini sisaldavate taimekaitsevahendite lubade tagasi võtmiseks.

                     (15)

                     Kui liikmesriigid annavad pümetrosiini sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 30. jaanuaril 2020.

                     (16)

                     Komisjoni rakendusmäärusega (EL) 2018/917 (7) pikendati pümetrosiini heakskiidu kehtivusaega 30. juunini 2019, et pikendamise saaks lõpule viia enne kõnealuse aine heakskiidu aegumist. Kuna aga pikendamata jätmise kohta on otsus tehtud enne kuupäeva, mil heakskiidu pikendamine aegub, tuleks hakata käesolevat määrust kohaldama nii kiiresti kui võimalik.

                     (17)

                     Käesoleva määrusega ei takistata määruse (EÜ) nr 1107/2009 artikli 7 kohaselt pümetrosiini heakskiitmiseks uue taotluse esitamist.

                     (18)

                     Alaline taime-, looma-, toidu- ja söödakomitee ei ole eesistuja määratud ajavahemiku jooksul arvamust avaldanud. Peeti vajalikuks rakendusakti olemasolu ning esimees esitas apellatsioonikomiteele täiendavaks aruteluks rakendusakti eelnõu. Apellatsioonikomitee ei ole arvamust esitanud,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamata jätmine
            Toimeaine pümetrosiini heakskiitu ei pikendata.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa A osas jäetakse välja pümetrosiini käsitlev 23. rida.

            Artikkel 3
            Üleminekumeetmed
            Liikmesriigid tühistavad toimeainet pümetrosiini sisaldavate taimekaitsevahendite load hiljemalt 30. aprillil 2019.

            Artikkel 4
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõpeb hiljemalt 30. jaanuaril 2020.

            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 12. oktoobri 2001. aasta direktiiv 2001/87/EÜ, millega muudetakse taimekaitsevahendite turuleviimist käsitleva nõukogu direktiivi 91/414/EMÜ I lisa toimeainete atsibensolaar-S-metüüli, tsüklaniliidi, raudfosfaadi, pümetrosiini ja püraflufeenetüüli lisamisega (EÜT L 276, 19.10.2001, lk 17).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).

            (6)  EFSA (Euroopa Toiduohutusamet), 2014. Conclusion on the peer review of the pesticide risk assessment of the active substance pymetrozine („Järeldused toimeaine pümetrosiini pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2014;12(9):3817, 102 lk doi:10.2903/j.efsa.2014.3817.

            (7)  Komisjoni 27. juuni 2018. aasta rakendusmäärus (EL) 2018/917, millega muudetakse rakendusmäärust (EL) nr 540/2011 seoses toimeainete α-tsüpermetriini, beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, karvooni, kloroprofaami, tsüasofamiidi, desmedifaami, dimetoaadi, dimetomorfi, dikvaadi, etefooni, etoprofossi, etoksasooli, famoksadooni, fenamidooni, fenamifossi, flumioksasiini, fluoksastrobiini, folpeedi, foraamsulfurooni, formetanaadi, Gliocladium catenulatum'i tüve J1446, isoksaflutooli, metalaksüül-M-i, metiokarbi, metoksüfenosiidi, metribusiini, milbemektiini, oksasulfurooni, Paecilomyces lilacinus'e tüve 251, fenmedifaami, fosmeedi, metüülpirimifossi, propamokarbi, protiokonasooli, pümetrosiini ja S-metolakloori heakskiidu kehtivusaja pikendamisega (ELT L 163, 28.6.2018, lk 13).


title: Komisjoni rakendusmäärus (EL) 2018/1559, 17. oktoober 2018, milles käsitletakse vürtsköömne (Cuminum cyminum L.) tinktuuri kasutamise lubamist söödalisandina kõigi loomaliikide puhul (EMPs kohaldatav tekst)

text:
                  18.10.2018

                  ET

                  Euroopa Liidu Teataja

                  L 261/16

         KOMISJONI RAKENDUSMÄÄRUS (EL) 2018/1559,
         17. oktoober 2018,
         milles käsitletakse vürtsköömne (Cuminum cyminum L.) tinktuuri kasutamise lubamist söödalisandina kõigi loomaliikide puhul
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.

                     (2)

                     Vastavalt määruse (EÜ) nr 1831/2003 artiklile 7 on esitatud taotlus vürtsköömne (Cuminum cyminum L.) tinktuuri kasutamise lubamiseks kõigi loomaliikide söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“.

                     (3)

                     Euroopa Toiduohutusamet (edaspidi „toiduohutusamet“) jõudis oma 17. aprilli 2018. aasta arvamuses (2) järeldusele, et kavandatud kasutustingimuste juures ei avalda vürtsköömne (Cuminum cyminum L.) tinktuur kahjulikku mõju ei loomade ega inimeste tervisele ega keskkonnale. Toiduohutusamet järeldas, et kuna vürtsköömneseemned on toidu maitsestamisel üldtunnustatud ja nende toime söödas oleks põhimõtteliselt sama kui toidus, siis ei ole vaja nende tõhusust täiendavalt tõendada. Seepärast võib seda järeldust laiendada söödale. Toiduohutusamet märkis veel, et söödalisandi kasutajate ohutust silmas pidades ei saa täielikult välistada võimalikku nahka või silmi ärritavat toimet. Lisaks sisaldab kõnealune söödalisand mitmeid ühendeid, mis teadaolevalt põhjustavad tundlikel inimestel allergiat. Seetõttu võib esineda sensibiliseerimist. Seepärast tuleks võtta asjakohased kaitsemeetmed.

                     (4)

                     Toiduohutusameti hinnangul ei ole vaja kehtestada turustamisjärgse järelevalve erinõudeid. Samuti kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                     Kõnealuse söödalisandi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.

                     (6)

                     Taotleja esitas toiduohutusametile ettepaneku kõnealuste ainete kasutuskoguste kohta. Kõnealust ettepanekut arvesse võttes leidis toiduohutusamet, et teatavad kasutuskogused on ohutud. Ametlike kontrollide jaoks kogu toiduahelas tuleks söödalisandi etiketile märkida toimeaine soovitatav maksimumsisaldus.

                     (7)

                     Asjaolu, et ei ole antud luba kõnealuse aine kasutamiseks joogivees, ei tohiks välistada nende kasutamist segasöödas, mida manustatakse veega.

                     (8)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt lisas sätestatud tingimustele.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2018;16(5):5273

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Sisalduse alammäär

                        Sisalduse ülemmäär

                        Muud tingimused

                        Loa kehtivusaja lõpp

                        Toimeaine sisaldus milliliitrites ühes kilogrammis täissöödas, mille niiskusesisaldus on 12 %

                           Kategooria: organoleptilised lisandid. Funktsionaalrühm: lõhna- ja maitseained

                        2b161

                        —

                        Vürtsköömnetinktuur

                           Söödalisandi koostis

                        Tinktuur vürtsköömnest Cuminum cyminum L.

                           Toimeaine kirjeldus

                        Tinktuur Cuminum cyminum L. seemnetest nagu need on määratlenud Euroopa Nõukogu (1).

                                    —

                                    98 % ± 0,5 % vee ja etanooli segu vahekorras 3:1;

                                    —

                                    2 % ± 0,5 % taimedest saadud ühendeid;

                                    —

                                    flavonoide kokku ≤ 300 ppm;

                                    —

                                    polüfenoole kokku ≤ 560 ppm;

                                    —

                                       p-ment-3-een-7-aali kokku ≤ 8 ppm;

                                    —

                                    fütokeemilist markerit 4-iso-propüülbensaldehüüdi (köömnealdehüüd): 25 ± 5 ppm.

                              Vedelik
                        CoE number: 161

                           Analüüsimeetod
                            (2)

                        Fütokeemilise markeri (4-iso-propüülbensaldehüüdi) määramiseks söödalisandis: gaasikromatograafia koos leekionisatsioondetektoriga (GC-FID)

                        Kõik loomaliigid

                        —

                        —

                                    1.

                                    Söödalisand lisatakse söödale eelseguna.

                                    2.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi märgistusel esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissöödas: 0,03 ml/kg.“

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.

                        7. november 2028

               (1)  „Natural sources of flavourings“ („Lõhna- ja maitseainete looduslikud allikad“) – aruanne nr 2 (2007).

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2018/1800, 21. november 2018, millega määratakse 2019. ja 2020. aastaks kindlaks käivituskogused puu- ja köögivilja suhtes täiendavate imporditollimaksude võimalikuks kohaldamiseks

text:
                  22.11.2018

                  ET

                  Euroopa Liidu Teataja

                  L 296/28

         KOMISJONI RAKENDUSMÄÄRUS (EL) 2018/1800,
         21. november 2018,
         millega määratakse 2019. ja 2020. aastaks kindlaks käivituskogused puu- ja köögivilja suhtes täiendavate imporditollimaksude võimalikuks kohaldamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete turgude ühine korraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 esimese lõigu punkti b,
         ning arvestades järgmist:

                     (1)

                     Komisjoni rakendusmääruse (EL) 2017/892 (2) artiklis 39 on sätestatud, et määruse (EL) nr 1308/2013 artikli 182 lõikes 1 osutatud täiendavat imporditollimaksu võib kohaldada rakendusmääruse (EL) 2017/892 VII lisas loetletud toodete suhtes ja ajavahemikel. Kõnealust täiendavat imporditollimaksu tuleb kohaldada siis, kui mis tahes selliste toodete kogused, mis on lastud vabasse ringlusse kõnealuses lisas sätestatud kohaldamisperioodidel, ületavad kõnealuse toote impordi iga-aastast käivituskogust. Täiendavaid imporditollimakse ei kehtestata, kui import tõenäoliselt liidu turgu ei häiri või kui nende mõju oleks kavandatava eesmärgiga võrreldes ebaproportsionaalne.

                     (2)

                     Määruse (EL) nr 1308/2013 artikli 182 lõike 1 teise lõigu kohaselt põhinevad impordi käivituskogused täiendavate imporditollimaksude võimalikuks kohaldamiseks teatavate puu- ja köögiviljade suhtes kolme eelneva aasta andmetel impordi ja siseriikliku tarbimise kohta. Liikmesriikidelt 2015., 2016. ja 2017. aasta kohta saadud andmete põhjal tuleks määrata kindlaks teatavate puu- ja köögiviljade käivituskogused 2019. ja 2020. aastaks.

                     (3)

                     Võttes arvesse, et rakendusmääruse (EL) 2017/892 VII lisas esitatud võimalike täiendavate imporditollimaksude kohaldamise periood algab paljude toodete puhul 1. jaanuaril, tuleks käesolevat määrust kohaldada alates 1. jaanuarist 2019 ning see peaks jõustuma võimalikult kiiresti,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2017/892 VII lisas loetletud toodete puhul on määruse (EL) nr 1308/2013 artikli 182 lõike 1 esimese lõigu punktis b osutatud käivituskogused 2019. ja 2020. aastaks esitatud käesoleva määruse lisas.

            Artikkel 2
            Käesolev määrus jõustub selle Euroopa Liidu Teatajas avaldamise päeval.
            Seda kohaldatakse alates 1. jaanuarist 2019.
            See kehtib kuni 30. juunini 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. november 2018

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 671.

            (2)  Komisjoni 13. märtsi 2017. aasta rakendusmäärus (EL) 2017/892, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 138, 25.5.2017, lk 57).

            LISA

               Rakendusmääruse (EL) 2017/892 VII lisas esitatud toodete käivituskogused ja perioodid täiendavate imporditollimaksude võimalikuks kohaldamiseks

            Toote kirjelduse sõnastus on vaid soovituslik ega piira kaupade kombineeritud nomenklatuuri klassifitseerimise üldreeglite kohaldamist. Käesoleva määruse lisa kohaldamisel määratakse täiendavate imporditollimaksude kohaldamisala käesoleva määruse vastuvõtmise ajal kehtivate CN-koodide kohaldamisala alusel.

                        Jrk nr

                        CN-kood

                        Toote kirjeldus

                        Kohaldamisperiood

                        Käivituskogus (tonnides)

                        2019

                        2020

                        78.0020

                        0702 00 00

                        Tomatid

                        1. juuni – 30. september

                        326 943

                        78.0015

                        1. oktoober –

                        31. mai

                        811 333

                        78.0065

                        0707 00 05

                        Kurgid

                        1. mai – 31. oktoober

                        76 688

                        78.0075

                        1. november –

                        30. aprill

                        46 494

                        78.0085

                        0709 91 00

                        Artišokid

                        1. november –

                        30. juuni

                        55 581

                        78.0100

                        0709 93 10

                        Kabatšokid

                        1. jaanuar – 31. detsember

                        60 635

                        78.0110

                        0805 10 22
                        0805 10 24
                        0805 10 28

                        Apelsinid

                        1. detsember –

                        31. mai

                        678 007

                        78.0120

                        0805 22 00

                        Klementiinid

                        1. november –

                        veebruari lõpp

                        100 326

                        78.0130

                        0805 21
                        0805 29 00

                        Mandariinid (k.a tangeriinid ja satsumad); vilkingid jms tsitrushübriidid

                        1. november –

                        veebruari lõpp

                        164 563

                        78.0160

                        0805 50 10

                        Sidrunid

                        1. jaanuar – 31. mai

                        36 456

                        78.0155

                        1. juuni – 31. detsember

                        340 396

                        78.0170

                        0806 10 10

                        Lauaviinamarjad

                        16. juuli – 16. november

                        83 264

                        78.0175

                        0808 10 80

                        Õunad

                        1. jaanuar – 31. august

                        399 660

                        78.0180

                        1. september – 31. detsember

                        48 524

                        78.0220

                        0808 30 90

                        Pirnid

                        1. jaanuar – 30. aprill

                        144 570

                        78.0235

                        1. juuli – 31. detsember

                        28 470

                        78.0250

                        0809 10 00

                        Aprikoosid

                        1. juuni – 31. juuli

                        114 722

                        78.0265

                        0809 29 00

                        Kirsid, v.a hapukirsid

                        16. mai – 15. august

                        36 289

                        78.0270

                        0809 30

                        Virsikud, k.a nektariinid

                        16. juuni – 30. september

                        303 691

                        78.0280

                        0809 40 05

                        Ploomid

                        16. juuni – 30. september

                        28 092


title: Komisjoni rakendusmäärus (EL) 2018/1799, 21. november 2018, millega kehtestatakse ajutised otsesed statistikaalased meetmed 2021. aasta rahva ja eluruumide loenduse valitud teemade levitamiseks 1 km2 ruutvõrgule geokodeerituna (EMPs kohaldatav tekst)

text:
                  22.11.2018

                  ET

                  Euroopa Liidu Teataja

                  L 296/19

         KOMISJONI RAKENDUSMÄÄRUS (EL) 2018/1799,
         21. november 2018,
         millega kehtestatakse ajutised otsesed statistikaalased meetmed 2021. aasta rahva ja eluruumide loenduse valitud teemade levitamiseks 1 km2 ruutvõrgule geokodeerituna
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2009. aasta määrust (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta, (1) eriti selle artikli 14 lõiget 2,
         ning arvestades järgmist:

                     (1)

                     Kogu liidus ühtlustatud loendusteemade levitamine kindla suurusega ruutvõrgul, eelkõige 1 km2 ruutudega ruutvõrgul, on peamine Euroopa statistika väljund liikmesriikide tulevase poliitika kujundamise ja loendusstrateegiate jaoks.

                     (2)

                     Vastavalt määruse (EÜ) nr 223/2009 artikli 14 lõike 1 punktile b võib komisjon nõuetekohaselt põhjendatud erijuhtudel ootamatute vajaduste katmiseks teha otsuse võtta ajutisi otseseid statistikaalaseid meetmeid, mis peavad vastama kõnealuse määruse artikli 14 lõikes 2 sätestatud tingimustele.

                     (3)

                     Nendes ajutistes otsestes statistikaalastes meetmetes tuleb ette näha andmete kogumine ühe loendusaasta kohta. Kõik liikmesriigid peaksid suutma toota 2021. aasta rahva ja eluruumide loenduse kohta loenduskuupäeva seisuga ühel muutujal põhinevaid loendusandmeid 1 km2 ruutvõrgule geokodeerituna. Samuti peaks liit andma riiklikele statistikaametitele ja muudele riiklikele asutustele rahalist toetust tekkinud lisakulude katmiseks. Meetmete toetuseks analüüsib komisjon kulutasuvust ja koostab üldiste lisakulude hinnangu.

                     (4)

                     Meedet õigustab liidu ühine vajadus piisava ruumilise täpsusega usaldusväärsete, täpsete ja võrreldavate rahvastiku jaotuse andmete järele, mis põhinevad ühtlustatud nõuetel ja on ette nähtud eelkõige üleeuroopalise piirkondliku poliitika kujundamiseks.

                     (5)

                     Ühtlustatud, ruumiliselt esitatud demograafiline teave on kogu liidus kättesaadav ning eesmärk on esitada iga liikmesriigi kohta üks andmekogum, mis sisaldab 2021. aasta rahva ja eluruumide loenduse valitud teemasid 1 km2 ruutvõrgule geokodeerituna. Vastajatele lisakoormust ei teki, kuna kogu vajalik teave saadakse 2021. aasta loendusandmetest.

                     (6)

                     Selleks et saada kogu liidus võrreldavad ühtlustatud tulemused, on vaja kindlaks määrata kogu liitu kattev 1 km2 ruutudest koosnev ruutvõrk. Lisaks on vaja kindlaks määrata konkreetsed teemad ja nende jaotused ning 1 km2 ruutvõrgul levitatavate andmete üksikasjalik programm. Samuti on vaja täpsustada sellise andmekogumi jaoks vajalikud ruumilised ja statistilised metaandmed.

                     (7)

                     Euroopa Parlamendi ja nõukogu direktiivis 2007/2/EÜ (2) ja sellega seotud komisjoni rakendusmäärustes on kindlaks määratud ruumiliste andmete levitamiseks vajalikud metaandmed, (3) andmevorming (4) ja võrguteenused (5). Eelkõige käsitletakse III lisa punktis 1 võimalikke ruumiandmete levitamiseks kasutatavaid statistilisi ruutvõrke ning vastavalt III lisa punktile 10 saab neid kasutada ruumiliste andmekogumite puhul teemal „Rahvastikujaotus – demograafia“.

                     (8)

                     Euroopa Parlamendi ja nõukogu määrusega (EÜ) nr 763/2008 (6) ja sellega seotud komisjoni rakendusmäärustega on sätestatud 2021. aasta loendusandmete edastamise ühised eeskirjad, eelkõige loendusaasta ja nõutavad metaandmed, (7) loenduse teemade ja nende jaotuse tehnilised spetsifikatsioonid (8) ja tehniline vorming (9).

                     (9)

                     Liikmesriigid peaksid valideeritud andmed ja metaandmed edastama elektrooniliselt, asjakohases tehnilises vormingus, mille määrab kindlaks komisjon. Rahvusvaheliste Arvelduste Pank, Euroopa Keskpank, Euroopa Komisjon (Eurostat), Rahvusvaheline Valuutafond, Majanduskoostöö ja Arengu Organisatsioon (OECD), ÜRO ja Maailmapank on andmete ja metaandmete vahetamise ja jagamise statistiliste ja tehniliste standardite küsimuses käivitanud statistiliste andmete ja metaandmete vahetuse (Statistical Data and Metadata eXchange – SDMX) algatuse, mis on ka andmebaasi Census Hub alus. SDMX ja Census Hub pakuvad ametliku statistika vahetamiseks statistilisi, tehnilisi ja andmeedastusstandardeid. Seepärast tuleks kasutusele võtta kõnealustele standarditele vastav tehniline vorming.

                     (10)

                     Komisjon (Eurostat) töötas projekti „Harmonised protection of census data in the ESS“ (Loendusandmete ühtlustatud kaitse Euroopa statistikasüsteemis) käigus välja 1 km2 ruutvõrgu andmete aimatavuse vastase ühtlustatud kaitse head tavad ja rakenduseeskirjad.

                     (11)

                     Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesolevaga kehtestatakse ajutised otsesed statistikaalased meetmed, et arendada, teha ja levitada statistikat 2021. aasta rahva ja eluruumide loenduse valitud teemade kohta 1 km2 ruutvõrgule geokodeerituna (edaspidi „1 km2 ruutvõrgu andmed“).
            Selleks kehtestatakse Euroopa jaoks ühtne harmoneeritud georuumiline ruutvõrk, mis koosneb 1 km2 pindalaga ruutudest. Samuti kehtestatakse konkreetsed teemad ja nende jaotused ning üksikasjalik programm ja metaandmed 1 km2 ruutvõrgule geokodeeritud 2021. aasta rahva ja eluruumide loenduse andmete levitamiseks.

            Artikkel 2
            Mõisted
            Käesoleva määruse kohaldamisel kehtivad mõisted, mis on esitatud määruse (EÜ) nr 763/2008 artiklis 2.
            Kasutatakse ka järgmisi mõisteid:
            1)   „ruutvõrk“, „võrguruut“ ja „võrgupunkt“– ruutvõrk, võrguruut ja võrgupunkt, nagu on määratletud määruse (EL) nr 1089/2010 II lisa punktis 2.1;
            2)   „kogurahvastik“– kõik võrguruutu jäävad isikud, kelle alaline elukoht asub kõnealuses võrguruudus;
            3)   „andmekirje“– käesoleva määruse II lisas määratletud tabelis sisalduv üksikmõõtmine;
            4)   „andmeväärtus“– andmekirjega antav teave. Andmeväärtus võib olla kas „arvväärtus“ või „spetsiaalne väärtus“;
            5)   „arvväärtus“– täisarv, mis on võrdne 0-ga või suurem ja mis annab vaadeldava andmekirje kohta statistilist teavet;
            6)   „valideeritud andmed“– andmed, mida liikmesriigid on kontrollinud vastavalt kokkulepitud valideerimiseeskirjadele;
            7)   „vaadeldav väärtus“– arvväärtus, mis kajastab vaatlusel saadud või imputeeritud teavet parimate teadmiste põhjal, mis põhinevad kõigil 2021. aasta rahvaloenduse kohta kättesaadavatel andmetel, eelkõige enne statistilise aimatavuse kontrolli tegemist;
            8)   „konfidentsiaalne väärtus“– arvväärtus, mida vastavalt statistilise aimatavuse vastu võetavatele liikmesriigi kaitsemeetmetele ei saa avaldada, et kaitsta andmete statistilist konfidentsiaalsust;
            9)   „spetsiaalne väärtus“– sümbol, mis edastatakse andmekirjes arvväärtuse asemel;
            10)   „märge“– kood, mis võidakse konkreetsele andmekirjele lisada, et kirjeldada vastava andmeväärtuse eriomadust.

            Artikkel 3
            1 km2 ruutvõrgu tehnilised spetsifikatsioonid

               1.   Vastavalt määruse (EL) nr 1089/2010 IV lisa punktile 1.5 kasutatakse üleeuroopalise statistilise 1 km2 ruutvõrgu jaoks võrdpindset ruutvõrku „Grid_ETRS89-LAEA1000“. Ruutvõrgu ruumiline ulatus sama määruse II lisa punktis 2.2.1 selle ruutvõrgu jaoks sätestatud koordinaatsüsteemis kehtestatakse käesoleva määruse rakendamiseks järgmiselt: x-koordinaadi väärtus (easting value) peab jääma vahemikku 900 000 – 7 400 000 meetrit ja y-koordinaadi väärtus (northing value) vahemikku 900 000 – 5 500 000 meetrit.

               2.   Vastavalt kõnealuse määruse IV lisa punktile 1.4.1.1 tuleb iga 1 km2 võrguruut märgistada kordumatu ruudukoodiga, mis koosneb sümbolitest „CRS3035RES1000mN“. Sellele järgneb võrguruudu alumise vasaku nurga võrgupunkti y-koordinaadi väärtus meetrites, millele järgneb täht „E“, millele omakorda järgneb võrguruudu alumise vasaku nurga võrgupunkti x-koordinaadi väärtus meetrites.

               3.   Iga andmeid edastava liikmesriigi kood, mis on määratletud Euroopa Liidu Väljaannete Talituse poolt avaldatud institutsioonidevahelises stiilijuhises, millele järgneb märk „_“, peab olema märgitud iga vastavast liikmesriigist edastatud võrguruudu koodi ette.

            Artikkel 4
            1 km2 ruutvõrgu andmete teemade ja nende jaotuste tehnilised spetsifikatsioonid
            Kohaldatakse määruse (EL) 2017/543 lisas sätestatud 2021. aasta loendusandmete teemade tehnilisi spetsifikatsioone. Teemade jaotused käesoleva määruse jaoks on sätestatud käesoleva määruse I lisas.

            Artikkel 5
            1 km2 ruutvõrgu andmete programm

               1.   Iga liikmesriigi poolt komisjonile (Eurostatile) loendusaasta 2021 kohta edastatava 1 km2 ruutvõrgu andmete programm on sätestatud II lisas.

               2.   Liikmesriigid kirjutavad iga konfidentsiaalse väärtuse kohale spetsiaalse väärtuse „ei ole kättesaadav“.

            Artikkel 6
            Väljundi ühtlustamine

               1.   Selleks et hõlbustada üleliidulist võrreldavust, tuleb levitatavad väljundandmete väärtused ühtlustada. Selle tõttu eelistatakse spetsiaalsete väärtuste asemel arvväärtusi, niivõrd kui see on võimalik.

               2.   Selleks et tagada piisavalt täpsed ja usaldusväärsed andmed kogurahvastiku ruumilise jaotuse kohta, peavad liikmesriigid täitma järgmisi nõudeid:

                           a)

                           kogurahvastikku käsitlevaid andmekirjeid ei kajastata konfidentsiaalsetena;

                           b)

                           kogurahvastikku käsitleva andmekirje juurde, mille vaadeldav väärtus on muu kui „0“, tuleb lisada märge „asustatud“, ja

                           c)

                           kogurahvastikku käsitleva andmekirje juurde, mille vaadeldav väärtus on „0“, ei lisata märget „asustatud“.

            Artikkel 7
            Metaandmed
            Liikmesriigid esitavad komisjonile (Eurostatile) 1 km2 ruutvõrgu metaandmed vastavalt III lisale.

            Artikkel 8
            Loenduskuupäev
            Loenduskuupäev, mille kohta iga liikmesriik peab edastama 1 km2 ruutvõrgu andmed, on sama, mis loenduskuupäev, mille liikmesriik on määruse (EL) 2017/712 artikli 3 kohaselt teatanud.

            Artikkel 9
            Andmete ja metaandmete edastamine

               1.   Liikmesriigid edastavad komisjonile (Eurostatile) valideeritud koondandmed ning metaandmed kogurahvastiku kohta 31. detsembriks 2022.

               2.   Ilma et see piiraks lõike 1 kohaldamist, esitavad liikmesriigid komisjonile (Eurostatile) valideeritud koondandmed ning metaandmed 31. märtsiks 2024.

            Artikkel 10
            Andmete ja metaandmete edastamise tehniline vorming
            Andmete ja metaandmete edastamiseks tuleb kasutada andmebaasis Census Hub kasutatavat SDMX-vormingut. Liikmesriigid edastavad nõutavad andmed ja metaandmed vastavalt komisjoni (Eurostat) esitatud andmestruktuuri määratlustele ja nendega seotud tehnilistele spetsifikatsioonidele. Nad säilitavad nõutavaid andmeid ja metaandmeid kuni 31. detsembrini 2034, juhuks kui komisjon (Eurostat) nõuab nende edastamist hilisemal ajahetkel.

            Artikkel 11
            Kvaliteedinõuded

               1.   Liikmesriigid tagavad edastatud andmete kvaliteedi.

               2.   Käesolevas määruses kohaldatakse edastatavate andmete suhtes määruse (EÜ) nr 223/2009 artikli 12 lõikes 1 osutatud kvaliteedikriteeriume.

               3.   Komisjoni (Eurostati) nõudmisel esitavad liikmesriigid lisateabe, mis on vajalik statistiliste andmete kvaliteedi hindamiseks.

            Artikkel 12
            Levitamine

               1.   Komisjon (Eurostat) levitab artiklis 5 osutatud 1 km2 ruutvõrgu andmekogumeid ning nende juurde kuuluvaid artiklis 7 osutatud metaandmeid.

               2.   Käesoleva määruse kohaldamisel vastab 1 km2 ruutvõrgu andmete ja metaandmete programm, mille liikmesriigid edastavad ja mida Eurostat levitab, andmetele, mida liikmesriigid levitavad riiklikul tasandil vastavalt direktiivile 2007/2/EÜ ja selle rakendusmäärustele (EÜ) nr 1205/2008, (EÜ) nr 976/2009 ja (EL) nr 1089/2010.

            Artikkel 13
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. november 2018

                  Komisjoni nimel

                  president

               Jean-Claude JUNCKER

            (1)  ELT L 87, 31.3.2009, lk 164.

            (2)  Euroopa Parlamendi ja nõukogu 14. märtsi 2007. aasta direktiiv 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).

            (3)  Komisjoni 3. detsembri 2008. aasta määrus (EÜ) nr 1205/2008, millega rakendatakse Euroopa Parlamendi ja nõukogu direktiivi 2007/2/EÜ seoses metaandmetega (ELT L 326, 4.12.2008, lk 12).

            (4)  Komisjoni 23. novembri 2010. aasta määrus (EL) nr 1089/2010, millega rakendatakse Euroopa Parlamendi ja nõukogu direktiivi 2007/2/EÜ seoses ruumiandmekogumite ja -teenuste ristkasutatavusega (ELT L 323, 8.12.2010, lk 11).

            (5)  Komisjoni 19. oktoobri 2009. aasta määrus (EÜ) nr 976/2009, millega rakendatakse Euroopa Parlamendi ja nõukogu direktiivi 2007/2/EÜ seoses võrguteenustega (ELT L 274, 20.10.2009, lk 9).

            (6)  Euroopa Parlamendi ja nõukogu 9. juuli 2008. aasta määrus (EÜ) nr 763/2008 rahva ja eluruumide loenduste kohta (ELT L 218, 13.8.2008, lk 14).

            (7)  Komisjoni 20. aprilli 2017. aasta määrus (EL) 2017/712, millega kehtestatakse Euroopa Parlamendi ja nõukogu määruses (EÜ) nr 763/2008 sätestatud võrdlusaasta ning rahvastiku ja eluruumide statistiliste andmete ja metaandmete programm (ELT L 105, 21.4.2017, lk 1).

            (8)  Komisjoni 22. märtsi 2017. aasta rakendusmäärus (EL) 2017/543, milles sätestatakse eeskirjad Euroopa Parlamendi ja nõukogu määruse (EÜ) nr 763/2008 (rahva ja eluruumide loenduste kohta) kohaldamiseks teemade ja nende jaotuste tehniliste spetsifikatsioonide osas (ELT L 78, 23.3.2017, lk 13).

            (9)  Komisjoni 23. mai 2017. aasta rakendusmäärus (EL) 2017/881, millega rakendatakse Euroopa Parlamendi ja nõukogu määrust (EÜ) nr 763/2008 rahva ja eluruumide loenduste kohta kvaliteediaruandeid käsitleva korra ja struktuuri ning andmete edastamise tehnilise vormingu osas ning muudetakse määrust (EL) nr 1151/2010 (ELT L 135, 24.5.2017, lk 6).

            I LISA

               Artiklis 4 osutatud loendusteemade jaotuse tehnilised spetsifikatsioonid

            Käesoleva määruse kohaldamiseks vajalikud määruse (EL) 2017/543 lisas esitatud loendusteemade jaotuste tehnilised spetsifikatsioonid on järgmised:

                        —

                        iga 1 km2 ruutvõrgus levitamiseks valitud teema pealkiri võetakse määruse (EL) 2017/543 lisast;

                        —

                        kohaldatakse määruse (EL) 2017/543 lisas sätestatud tehnilisi spetsifikatsioone vastava teema kohta;

                        —

                        seejärel määratakse kindlaks teema jaotus;

                        —

                        kõik jaotused on ette nähtud kõikide isikutele viitavate kogu- või vahesummade liigendamiseks.

               Teema: alaline elukoht

            Selle teema jaotuskategooriad, mille kohta liikmesriigid andmeid peavad esitama, on artikli 3 lõikes 1 määratletud 1 km2 ruutvõrgu ruudud, mille sisse jääb osa kõnealuse liikmesriigi territooriumist ning millele lisatakse iga liikmesriigi kohta üks virtuaalne võrguruut, et võtta arvesse määramata inimesi.

                        1 km2 ruutvõrgul (1) põhinev geograafiline piirkond

                        GEO.G.

                        x.

                        Kõik võrguruudud, mis kuuluvad osaliselt või täielikult liikmesriigi territooriumile.

                        x.

                        y.

                        Üks virtuaalne võrguruut liikmesriigi kohta.

                        y.

                  Kui ei ole teada, kus on isiku alaline elukoht selle andmeid esitava liikmesriigi territooriumil, mida ruutvõrk hõlmab, võib kasutada täiendavaid teaduslikult põhjendatud, põhjalikult dokumenteeritud ja avalikult kättesaadavaid statistilisi hindamismeetodeid, et määrata see inimene konkreetsesse võrguruutu. Isikud, keda ei suudeta määrata ühtegi ruutvõrgu ruutu, määratakse selle liikmesriigi virtuaalsesse võrguruutu GEO.G.y.

               Teema: sugu

            Käesolevas määruses kohaldatakse määruse (EL) 2017/543 lisas selle teema jaoks sätestatud jaotust SEX.

               Teema: vanus

            Andmete esitamiseks kasutatakse järgmisi jaotuskategooriaid:

                        Vanus

                        AGE.G.

                        1.

                        Alla 15 aasta

                        1.

                        2.

                        15–64 aastat

                        2.

                        3.

                        65 aastat ja rohkem

                        3.

                  Nagu on täpsustatud määruse (EL) 2017/543 lisas, esitatakse loenduskuupäeval täitunud vanus täisaastates.

               Teema: hõiveseisund (hõivatute arv)

            Andmete esitamisel kasutatakse järgmist määruses (EL) 2017/543 esitatud jaotusesse CAS.L. kuuluvat jaotuskategooriat:

                        Hõiveseisund

                        CAS.L.

                        1.

                        Hõivatud

                        1.1.

                  Selle kategooria puhul kasutatakse määruse (EL) 2017/543 lisas esitatud spetsifikatsiooni „hõivatud“.

               Teema: sünniriik/-koht

            Andmete esitamisel kasutatakse järgmisi määruses (EL) 2017/543 esitatud jaotusesse POB.L. kuuluvaid jaotuskategooriaid:

                        Sünniriik/-koht

                        POB.L.

                        1.

                        Sünnikoht andmeid esitavas riigis

                        1.

                        2.

                        Sünnikoht teises ELi liikmesriigis

                        2.1.

                        3.

                        Sünnikoht mujal

                        2.2.

               Teema: alaline elukoht aasta enne loendust

            Andmete esitamisel kasutatakse järgmisi määruses (EL) 2017/543 esitatud jaotusesse ROY. kuuluvaid jaotuskategooriaid:

                        Alaline elukoht aasta enne loendust

                        ROY.

                        1.

                        Alaline elukoht ei ole muutunud

                        1.

                        2.

                        Elukohamuutus andmeid esitava riigi piires

                        2.1.

                        3.

                        Immigreerunud väljastpoolt andmeid esitavat riiki

                        2.2.

                  Elukohamuutust sama võrguruudu piires tähistatakse vastavalt vajadusele kas „elukohamuutus andmeid esitava riigi piires“ (ROY.2.1.) või „immigreerunud väljastpoolt andmeid esitavat riiki“ (ROY.2.2.).

               (1)  Koodid „x“ on võrguruudu tunnuskoodid vastavalt artiklile 3. Kood „y“ koosneb märgistringist „unallocated“ ja sellele eelnevast andmeid esitava liikmesriigi koodist vastavalt artikli 3 lõikele 3.

            II LISA

               Artiklis 5 osutatud 1 km2 ruutvõrgule geokodeeritud loendusandmete programm

            Loendusaasta 2021 kohta edastatava 1 km2 ruutvõrgu andmete programm koosneb kahemõõtmelisest tabelist, mis sisaldab I lisas määratletud võrguruute GEO.G. ja järgmisi I lisas esitatud loendusteemade jaotuste kategooriaid:

                        1 km2 ruutvõrgus jaotatavate loendusteemade kategooriad

                        STAT.G.

                        0.

                        SEX.0.: kogurahvastik

                        0.

                        1.

                        SEX.1.: mees

                        1.

                        2.

                        SEX.2.: naine

                        2.

                        3.

                        AGE.G.1.: alla 15 aasta

                        3.

                        4.

                        AGE.G.2.: 15–64 aastat

                        4.

                        5.

                        AGE.G.3.: 65 aastat ja rohkem

                        5.

                        6.

                        CAS.L.1.1.: hõivatud (1)

                        6.

                        7.

                        POB.L.1.: sünnikoht andmeid esitavas riigis

                        7.

                        8.

                        POB.L.2.1.: sünnikoht teises ELi liikmesriigis

                        8.

                        9.

                        POB.L.2.2.: sünnikoht mujal

                        9.

                        10.

                        ROY.1.: alaline elukoht aasta enne loendust ei ole muutunud

                        10.

                        11.

                        ROY.2.1.: alaline elukoht aasta enne loendust: elukohamuutus andmeid esitava riigi piires

                        11.

                        12.

                        ROY.2.2.: alaline elukoht aasta enne loendust: immigreerunud väljastpoolt andmeid esitavat riiki

                        12.

               (1)  Andmed kategooria „hõivatud“ kohta edastatakse võimaluse korral, juhul kui need on andmeid esitavas liikmesriigis kättesaadavad.

            III LISA

               Artiklis 7 osutatud nõutavad metaandmed 1 km2 ruutvõrgu andmete jaoks

               Andmekirjete metaandmed

                        1.

                        Vajaduse korral lisavad liikmesriigid andmekirjele järgmised märked:

                                    a)

                                    „esialgne“;

                                    b)

                                    „asustatud“;

                                    c)

                                    „läbi vaadatud“;

                                    d)

                                    „vaata lisatud teavet“;

                                    e)

                                    „konfidentsiaalne“ (1).

                        2.

                        Märkega „esialgne“ võib tähistada ainult kogurahvastikku käsitlevaid andmeväärtusi, mis esitatakse vastavalt artikli 9 lõikele 1 ja mis ei ole andmete esitamise hetkel liikmesriigi lõplikud andmed.

                        3.

                        Märget „asustatud“ võib kasutada üksnes kogurahvastikku käsitlevate andmekirjete puhul artikli 6 lõikes 2 sätestatud tingimustel.

                        4.

                        Iga andmeväärtuse juurde, mis on tähistatud märkega „läbi vaadatud“ või „vaata lisatud teavet“, tuleb lisada selgitav tekst.

                        5.

                        Iga andmekirje juurde, mille konfidentsiaalne väärtus on asendatud spetsiaalse väärtusega „ei ole kättesaadav,“ tuleb lisada märge „konfidentsiaalne“.

               Metaandmed teemade kohta

            Lisaks nendele metaandmetele, mille liikmesriigid edastavad teemade kohta komisjonile (Eurostat) määruse (EL) 2017/712 artikli 6 kohaselt, peavad liikmesriigid esitama metaandmed iga I lisas esitatud teema kohta, andes teavet, milliseid andmeallikaid ja metoodikat on kõnealuse teema andmeväärtuste saamiseks 1 km2 ruutvõrgus kasutatud. Eelkõige peavad metaandmed sisaldama järgmist:

                        —

                        teave esitatud andmeväärtuste usaldusväärsuse ja täpsuse kohta:

                        —

                        1 km2 ruutvõrgus andmeväärtuste hindamiseks kasutatud metoodika kirjeldus, sealhulgas teave saadud andmeväärtuste usaldusväärsuse ja täpsuse kohta;

                        —

                        teema „alaline elukoht“ all isikute konkreetsetesse võrguruutudesse määramiseks kasutatud metoodika kirjeldus, sealhulgas teave kategooriasse GEO.G.y kuuluvate isikute tunnuste kohta.

               Metaandmed

            Lisaks määruse (EL) 2017/881 lisas sätestatud teabele metaandmete ja struktuuri kohta tuleb käesoleva määruse kohaldamisel esitada järgmised kirjed, mis käsitlevad konkreetselt 1 km2 ruutvõrgu andmeid:

                        —

                        kirjele 3.3 „töötlemine ja hindamine“ tuleb lisada alamkirje 3.3.3 „lisateave üldise (teemaga mitteseotud) metoodika kohta, mida on kasutatud 1 km2 ruutvõrgu andmekogumite saamiseks“;

                        —

                        kirjele 3.4 „levitamine“ tuleb lisada teave 1 km2 ruutvõrgu andmekogumite statistilise aimatavuse kontrolli meetmete kohta. Liikmesriigid peavad komisjonile (Eurostatile) esitama andmed 1 km2 ruutvõrgu andmete ühtlustatud kaitse meetmete kohta, eelkõige selle kohta, kas on kasutatud ESSi häid tavasid ja rakendussuuniseid 1 km2 ruutvõrgu andmete ühtlustatud kaitse kohta;

                        —

                        kirjele 4.2 „ajakohasus ja õigeaegsus“ tuleb lisada 1 km2 ruutvõrgu andmete ja metaandmete edastamise ja võimaliku läbivaatamise konkreetne kalendrikuupäev (konkreetsed kalendrikuupäevad);

                        —

                        kirjele 4 „andmekvaliteedi hindamine“ tuleb lisada alamkirje 4.7 „geograafiline teave – andmekvaliteet“, mis hõlmab geograafilisi kvaliteedipõhimõtteid, eelkõige territoriaalset kaetust ja võrreldavust, positsioneerimistäpsust ning geokodeerimiseks kasutatud geograafiliste andmete ajalist järjepidevust ja täielikkust.

               (1)  Seda märget ei kasutata kogurahvastikku käsitlevate andmekirjete suhtes, nagu on sätestatud artikli 6 lõike 2 punktis a.


title: Komisjoni rakendusmäärus (EL) 2019/23, 7. jaanuar 2019, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  8.1.2019

                  ET

                  Euroopa Liidu Teataja

                  L 5/1

         KOMISJONI RAKENDUSMÄÄRUS (EL) 2019/23,
         7. jaanuar 2019,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003 väljaspool Iraaki asunud rahaliste vahendite ja majandusressursside külmutamist.

                     (2)

                     27. detsembril 2018 otsustas ÜRO Julgeolekunõukogu sanktsioonide komitee kustutada ühe kande nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. jaanuar 2019

                  Komisjoni nimel

                  presidendi eest

                  välispoliitika vahendite talituse direktor

            (1)  ELT L 169, 8.7.2003, lk 6.

            LISA
            Määruse (EÜ) nr 1210/2003 III lisast kustutatakse järgmine kanne:

                           „106.

                           RAYON STATE ESTABLISHMENT (alias RAYON STATE COMPANY). Aadress: P.O. Box 11230, Hindiya, Babylon, Iraq.“


title: Komisjoni rakendusmäärus (EL) 2019/109, 24. jaanuar 2019, millega antakse luba mikrovetikatest Schizochytrium sp. saadud õli kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  25.1.2019

                  ET

                  Euroopa Liidu Teataja

                  L 23/7

         KOMISJONI RAKENDUSMÄÄRUS (EL) 2019/109,
         24. jaanuar 2019,
         millega antakse luba mikrovetikatest Schizochytrium sp. saadud õli kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse lubatud liidu uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Komisjoni rakendusotsusega 2014/463/EL (3) lubati kooskõlas Euroopa Parlamendi ja nõukogu määrusega (EÜ) nr 258/97 (4) lasta paljudes toitudes kasutatava uuendtoiduna turule mikrovetikast Schizochytrium sp. saadud õli.

                     (5)

                     Komisjoni rakendusmäärusega (EL) 2018/1032 (5) laiendati vastavalt määrusele (EL) 2015/2283 mikrovetikatest Schizochytrium sp. (T18) saadud õli uuendtoiduna kasutamist käsitlevat luba ka puu- ja köögiviljapüreedele.

                     (6)

                     Äriühing DSM Nutritional Products Europe esitas 10. septembril 2018 komisjonile määruse (EL) 2015/2283 artikli 10 lõike 1 kohase taotluse muuta uuendtoidu mikrovetikatest Schizochytrium sp. saadud õli kasutustingimusi. Taotluses sooviti laiendada mikrovetikatest Schizochytrium sp. saadud õli kasutamist puu- ja köögiviljapüreedele.

                     (7)

                     Uuendtoidu kasutusala kavandatud laiendamine ei muuda rakendusmääruse (EL) 2018/1032 alusel mikrovetikatest Schizochytrium sp. (T18) saadud õli lubamist võimaldanud ohutuskaalutlusi ega põhjusta ohutusprobleeme. Neid kaalutlusi arvesse võttes on kasutusala kavandatud laiendamine kooskõlas määruse (EL) 2015/2283 artikli 12 lõikega 1.

                     (8)

                     Komisjon ei küsinud määruse (EL) 2015/2283 artikli 10 lõike 3 alusel Euroopa Toiduohutusameti arvamust, kuna mikrovetikast Schizochytrium sp. saadud õli kasutusala laiendamine ja sellele järgnev liidu loetelu ajakohastamine ei avalda tõenäoliselt mõju inimeste tervisele.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Rakendusmääruse (EL) 2017/2470 alusel kehtestatud liidu uuendtoitude loetellu tehtud kannet, milles käsitletakse mikrovetikast Schizochytrium sp. saadud õli, muudetakse käesoleva määruse lisa kohaselt.

               2.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 14. juuli 2014. aasta rakendusotsus 2014/463/EL, millega lubatakse mikrovetikatest Schizochytrium sp. saadud õli lasta turule toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 ning tunnistatakse kehtetuks otsused 2003/427/EÜ ja 2009/778/EÜ (ELT L 209, 16.7.2014, lk 55).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (5)  Komisjoni 20. juuli 2018. aasta rakendusmäärus (EL) 2018/1032, millega lubatakse vastavalt Euroopa Parlamendi ja nõukogu määrusele (EL) 2015/2283 laiendada mikrovetikatest Schizochytrium sp. saadud õli uuendtoiduna kasutamist ning muudetakse komisjoni rakendusmäärust (EL) 2017/2470 (ELT L 185, 23.7.2018, lk 9).

            LISA
            Rakendusmääruse (EL) 2017/2470 lisa tabelis 1 („Lubatud uuendtoidud“) asendatakse mikrovetikast Schizochytrium sp. saadud õli käsitlev kanne järgmisega:

                           Lubatud uuendtoit

                           Uuendtoidu kasutamise tingimused

                           Täiendavad märgistamise erinõuded

                           Muud nõuded

                           „Mikrovetikast

                                 Schizochytrium

                              sp. saadud õli

                              Määratud toidugrupp

                              DHA piirnorm

                           Uuendtoidu nimetus seda sisaldava toiduaine märgistusel on „mikrovetikast Schizochytrium sp. saadud õli“.“

                           Piimatooted, v.a piimapõhised joogid

                           200 mg/100 g või juustutoodete puhul 600 mg/100 g

                           Piimatoodete analoogid, v.a joogid

                           200 mg/100 g või juustutoodete analoogide puhul 600 mg/100 g

                           Võiderasvad ja kastmed

                           600 mg/100 g

                           Hommikusöögihelbed

                           500 mg/100 g

                           Toidulisandid, nagu määratletud direktiivis 2002/46/EÜ

                           250 mg DHA-d päevas üldelanikkonna puhul

                           450 mg DHA-d päevas rasedate või imetavate naiste puhul

                           Kehakaalu alandamiseks ettenähtud päevase toidu asendaja, nagu määratletud määruses (EL) nr 609/2013, ja kehakaalu alandamise eesmärgil toidukorra toidu asendajad

                           250 mg/toidukord

                           Piimapõhised joogid ja sarnased väikelastele ettenähtud tooted

                           200 mg/100 g

                           Imikutele ja väikelastele ettenähtud teraviljapõhine töödeldud toit ja imikutoit, nagu määratletud määruses (EL) nr 609/2013

                           Eelkõige sportlastele intensiivsest lihaste tööst tingitud energiakao korvamiseks ette nähtud toiduained

                           Toiduained, mille märgistusel on esitatud väljendid gluteeni puudumise või vähendatud sisalduse kohta vastavalt rakendusmääruse (EL) nr 828/2014 nõuetele

                           Meditsiinilisel näidustusel kasutamiseks ettenähtud toit, nagu määratletud määruses (EL) nr 609/2013

                           Vastavalt nende inimeste toitumuslikele erivajadustele, kellele tooted on ette nähtud

                           Pagaritooted (leiva- ja saiatooted ning magusad küpsised)

                           200 mg/100 g

                           Teraviljabatoonid

                           500 mg/100 g

                           Toidurasvad

                           360 mg/100 g

                           Mittealkohoolsed joogid (sh piimatoodete analoogid ja piimapõhised joogid)

                           80 mg/100 ml

                           Puu- ja köögiviljapüree

                           100 mg/100 g


title: Komisjoni rakendusmäärus (EL) 2019/431, 18. märts 2019, millega muudetakse 296. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
                  19.3.2019

                  ET

                  Euroopa Liidu Teataja

                  L 75/68

         KOMISJONI RAKENDUSMÄÄRUS (EL) 2019/431,
         18. märts 2019,
         millega muudetakse 296. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
         ning arvestades järgmist:

                     (1)

                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

                     (2)

                     13. märtsil 2019 otsustas ÜRO Julgeolekunõukogu sanktsioonide komitee muuta ühte kannet nende isikute, rühmituste ja üksuste loetelus, kelle suhtes kohaldatakse rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. märts 2019

                  Komisjoni nimel

                  presidendi eest

                  välispoliitika vahendite talituse direktor

            (1)  EÜT L 139, 29.5.2002, lk 9.

            LISA
            Määruse (EÜ) nr 881/2002 I lisas pealkirja „Füüsilised isikud“ all olev kanne

               „Hamza Usama Muhammad bin Laden. Sünniaeg: 9.5.1989. Sünnikoht: Jeddah, Saudi Araabia. Kodakondsus: Saudi Araabia. Muu teave: a) Usama bin Ladeni (kes on surnud) poeg; b) Aiman Muhammed Rabi al-Zawahiri sõnul Al-Qaida ametlik liige. On kutsunud Al-Qaida järgijaid üles sooritama terrorirünnakuid. Peetakse al-Zawahiri kõige tõenäolisemaks järeltulijaks. Artikli 7d lõike 2 punktis i osutatud kuupäev: 28.2.2019.“

            asendatakse järgmisega:

               „Hamza Usama Muhammad bin Laden. Sünniaeg: 9.5.1989. Sünnikoht: Jeddah, Saudi Araabia. Muu teave: a) Usama bin Ladeni (kes on surnud) poeg; b) Aiman Muhammed Rabi al-Zawahiri sõnul Al-Qaida ametlik liige. On kutsunud Al-Qaida järgijaid üles sooritama terrorirünnakuid. Peetakse al-Zawahiri kõige tõenäolisemaks järeltulijaks. Artikli 7d lõike 2 punktis i osutatud kuupäev: 28.2.2019.“


title: Komisjoni rakendusmäärus (EL) 2019/432, 18. märts 2019, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  19.3.2019

                  ET

                  Euroopa Liidu Teataja

                  L 75/70

         KOMISJONI RAKENDUSMÄÄRUS (EL) 2019/432,
         18. märts 2019,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003 väljaspool Iraaki asunud rahaliste vahendite ja majandusressursside külmutamist.

                     (2)

                     13. märtsil 2019 otsustas ÜRO Julgeolekunõukogu sanktsioonide komitee kustutada neli kannet nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. märts 2019

                  Komisjoni nimel

                  presidendi eest

                  välispoliitika vahendite talituse direktor

            (1)  ELT L 169, 8.7.2003, lk 6.

            LISA
            Määruse (EÜ) nr 1210/2003 III lisast kustutatakse järgmised kanded:

                        „46.

                        GENERAL ESTABLISHMENT FOR MAIN OUT PALL DRAIN. Aadress: P.O. Box 113, Nassiriyah, Iraq.“

                        „98.

                        NATIONAL TOBACCO STATE COMPANY (alias NATIONAL TOBACCO STATE ENTERPRISE). Aadressid: P.O. Box 6, Arbil, Iraq.“

                        „145.

                        STATE ENTERPRISE FOR PETROCHEMICAL INDUSTRIES. Aadress: Khor Al Zubair, P.O. Box 933, Basrah, Iraq.“

                        „147.

                        STATE ENTERPRISE FOR PULP AND PAPER INDUSTRIES. Aadress: P.O. Box 248, Hartha District, Basrah, Iraq.“